সান্তিয়াগো, চিলি
সান্তিয়াগো (স্পেনীয় ভাষায়: Santiago de Chile) চিলির রাজধানী। এটি চিলির সবচেয়ে বড় নগর এলাকা বৃহত্তর সান্তিয়াগোর কেন্দ্রে, দেশটির কেন্দ্রীয় উপত্যকাতে সমুদ্র তল থেকে ৫২০ মিটার উচ্চতায় অবস্থিত। সান্তিয়াগো রাজধানী হলেও চিলির জাতীয় কংগ্রেস পার্শ্ববর্তী বালপারাইসো (Valparaíso)-তে অনুষ্ঠিত হয়।
সেন্ত্রো কালচারাল গাব্রিয়েলা মিস্ত্রাল
সেন্ত্রো কালচারাল গাব্রিয়েলা মিস্ত্রাল (জিএএম) বা গাব্রিয়েলা মিস্ত্রাল সাংস্কৃতিক কেন্দ্র বা জিএএম সেন্টার বা জিএএম () চিলির সান্তিয়াগোর ২২৭ এভিনিউ লার্বাতাদোর বার্নাদো ও’হিগিন্স এলাকায় অবস্থিত সাংস্কৃতিক কেন্দ্রবিশেষ। দুইটি ভবন নিয়ে গড়া ও প্রায় ২২০০০ বর্গমিটার আয়তনের এ সাংস্কৃতিক কেন্দ্রটি মূলতঃ আঙ্কটাডের তৃতীয় সম্মেলনের সদর দফতর হিসেবে ব্যবহারের জন্য নির্মাণ করা হয়েছিল। ১৯৭২ সালে সান্তিয়াগোতে এ সম্মেলন অনুষ্ঠিত হয়েছিল।